OpenLLM-France/wikimedia huggingface dataset:
# Cens dels Estats Units del 1930

El Cens dels Estats Units del 1930, va ser el 15è cens dels Estats Units i va ser dirigit per l'Oficina del Cens dels Estats Units. Va determinar que la població resident als Estats Units era de 122.775.046 habitants amb un 13,7% d'increment respecte a les 106.021.537 persones del cens de 1920.

## Rànquing estatal

| Rang | Estat | Població |
| 1 | Nova York | 12,588,066 |
| 2 | Pennsilvània | 9,631,350 |
| 3 | Illinois | 7,630,654 |
| 4 | Ohio | 6,646,697 |
| 5 | Texas | 5,824,715 |
| 6 | Califòrnia | 5,677,251 |
| 7 | Michigan | 4,842,325 |
| 8 | Massachusetts | 4,249,614 |
| 9 | Nova Jersey | 4,041,334 |
| 10 | Missouri | 3,629,367 |
| 11 | Indiana | 3,238,503 |
| 12 | Carolina del Nord | 3,170,276 |
| 13 | Wisconsin | 2,939,006 |
| 14 | Geòrgia | 2,908,506 |
| 15 | Alabama | 2,646,248 |
| 16 | Tennessee | 2,616,556 |
| 17 | Kentucky | 2,614,589 |
| 18 | Minnesota | 2,563,953 |
| 19 | Iowa | 2,470,939 |
| 20 | Virgínia | 2,421,851 |
| 21 | Oklahoma | 2,396,040 |
| 22 | Louisiana | 2,101,593 |
| 23 | Mississipi | 2,009,821 |
| 24 | Kansas | 1,880,999 |
| 25 | Arkansas | 1,854,482 |
| 26 | Carolina del Sud | 1,738,765 |
| 27 | Virgínia de l'Oest | 1,729,205 |
| 28 | Maryland | 1,631,526 |
| 29 | Connecticut | 1,606,903 |
| 30 | Washington | 1,563,396 |
| 31 | Florida | 1,468,211 |
| 32 | Nebraska | 1,377,963 |
| 33 | Colorado | 1,035,791 |
| 34 | Oregon | 953,786 |
| 35 | Maine | 797,423 |
| 36 | Dakota del Sud | 692,849 |
| 37 | Rhode Island | 687,497 |
| 38 | Dakota del Nord | 680,845 |
| 39 | Montana | 537,606 |
| 40 | Utah | 507,847 |
| x | Districte de Colúmbia | 486,869 |
| 41 | Nou Hampshire | 465,293 |
| 42 | Idaho | 445,032 |
| 43 | Arizona | 435,573 |
| 44 | Nou Mèxic | 423,317 |
| 45 | Vermont | 359,611 |
| 46 | Delaware | 238,380 |
| 47 | Wyoming | 225,565 |
| 48 | Nevada | 91,058 |
| -- | Total | 122,775,046 |

## Enllaços externs

* 1930 Census Questions Arxivat 2015-09-07 a Wayback Machine. Hosted at CensusFinder.com
* 1931 U.S Census Report Contains 1930 Census results
* Historic US Census data
* 1930Census.com: 1930 United States Census for Genealogy & Family History Research
* 1930 Interactive US Census Arxivat 2011-08-17 a Wayback Machine. Find stories, photos and more attached to names on the 1930 US census.
# Cinelli-OPD

L'equip Cinelli-OPD va ser un equip ciclista professional sanmarinès, que competí de 2007 a 2008. Va tenir categoria continental.
No s'ha de confondre amb el Cinelli-Down Under.

## Principals resultats

* Volta al Marroc: Alexei Schtschebelin (2008)
* Circuito Montañés: Alexei Schtschebelin (2008)

### A les grans voltes

* Giro d'Itàlia
** 0 participacions
* Tour de França
** 0 participacions
* Volta a Espanya
** 0 participacions

## Classificacions UCI

L'equip participa en les proves dels circuits continentals i principalment en les curses del calendari de l'UCI Europa Tour.
UCI Àfrica Tour
| Temporada | Classificació per equips | Millor ciclista en la classificació individual |
| 2008 | 7è | Alexei Schtschebelin (11è) |
UCI Amèrica Tour
| Temporada | Classificació per equips | Millor ciclista en la classificació individual |
| 2007 | 14è | Juan Pablo Dotti (50è) |
| 2008 | 24è | Ivan Fanelli (96è) |
UCI Àsia Tour
| Temporada | Classificació per equips | Millor ciclista en la classificació individual |
| 2007 | 41è | Oleksandr Kvachuk (157è) |
| 2008 | 54è | Oleksandr Kvachuk (242è) |
UCI Europa Tour
| Temporada | Classificació per equips | Millor ciclista en la classificació individual |
| 2007 | 49è | Ivan Fanelli (162è) |
| 2008 | 70è | Alexei Schtschebelin (231è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles i resultats a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl
# Chironius monticola

Chironius monticola és una espècie de serp de la família Colubridae de costums diürns, principalment arborícola i encara que no posseeix ullals i es pot considerar inofensiva, és moderadament agressiva i es defensa llançant mossegades als seus agressors o fent moviments ràpids de l'últim terç del cos, a manera de fuetades. Es troba a Veneçuela, Colòmbia i Bolívia.

## Referències

* ↑ Wrobel, Murray. Elsevier's Dictionary of Reptiles (en anglès). Elsevier, 2004, p. 108. ISBN 008045920X.
* ↑ «Catalogue of Neotropical Squamata». Bulletin United States National Museum, 297, 1970, pàg. 61.
# Chiromantis xerampelina

Chiromantis xerampelina és una espècie de granota que viu a Angola, Botswana, Kenya, Malawi, Moçambic, Namíbia, Sud-àfrica, Eswatini, Tanzània, Zàmbia, Zimbàbue, Somàlia i la República Democràtica del Congo.

## Referències

* Fordham et al (2006). Chiromantis xerampelina. Llista Vermella de la UICN, Unió Internacional per a la Conservació de la Natura, 2006. Consultat el 1 gener 2008 (en anglès).
# Centre Mèdic Emek

El Centre Mèdic Emek (en hebreu: מרכז רפואי העמק) (transliterat: Merkaz Refui Emek) va ser fundat el 1924 en el kibutz Ein Harod per servir als pioners de la Vall de Jezreel. Emek avui ha esdevingut la institució proveïdora de salut més prominent del nord-est d'Israel. Més de 500.000 residents de les ciutats, pobles i llogarets de la regió depenen dels serveis de salut d'Emek. Els serveis d'emergència, les instal·lacions quirúrgiques, les unitats de vigilància intensiva, els instituts mèdics, els departaments de pacients hospitalitzats, els laboratoris i els metges són part de la infraestructura d'aquest hospital. El personal, la tecnologia i el compromís fan que molts israelians recorrin a Emek quan necessiten atenció mèdica.

## Referències

* ↑ «www.hospitals.clalit.co.il/». Arxivat de l'original el 2017-12-22. [Consulta: 22 desembre 2017].
# Centre Mèdic Jueu de Long Island

El Centre Mèdic Jueu de Long Island (en anglès: Long Island Jewish Medical Center) (LIJMC) és un hospital clínic i acadèmic que forma part del sistema de salut Northwell. És un hospital d'ensenyament de cures terciàries sense ànim de lucre, el centre disposa de 583 llits, i serveix a la gran zona metropolitana de Nova York.
El campus té una àrea de 48 acres, unes 19 hectàrees aproximadament, i es troba a unes 15 milles, uns 24 kilòmetres a l'est de Manhattan, a la frontera entre el barri de Queens i els comtats de Nassau, Glen Oaks i Lake Success, a l'Estat de Nova York. La seva adreça de correu postal es troba en New Hyde Park (als nombres 11040 i 11042) al costat dels límits de la ciutat.
LIMJC té tres components: l'Hospital Jueu de Long Island, el Centre Mèdic Per a Nens Steven i Alexandra Cohen de Nova York i l'Hospital Zucker Hillside. L'Hospital Jueu de Long Island és un hospital de cures terciàries per a pacients adults que disposa d'uns 452 llits, ofereix un servei de diagnòstic avançat i compta amb una tecnologia de tractament mèdic avançada.
El centre té unes modernes instal·lacions per la cura mèdica, quirúrgica, obstètrica i dental. El centre funciona com un hospital d'atenció primària i com un centre d'ensenyament acadèmic per a l'Escola de Medicina Donald i Barbara Zucker i per al campus de la Escola de Medicina Albert Einstein a Long Island.
El programa de graduació i educació mèdica del LIJMC és un dels més grans de l'Estat de Nova York, i els programes són dirigits pel personal facultatiu del centre.
El personal del centre treballa a temps complet i inclou a més de 500 metges, que supervisen les cures a totes les especialitats principals, i participen en els programes extensius d'ensenyament i recerca.
El centre mèdic està situat al costat sud-oest de les Torres North Shore. El centre va ser fundat en 1954 per un grup de nou filantrops, entre ells estava el jueu Jacob H. Horowitz.
Els nens nascuts al LIJMC, normalment neixen a l'Hospital Katz Per a Dones, un centre que forma part del complex, i que està situat prop del barri de Queens. Els nadons neixen dins dels límits de la ciutat de Nova York, i no al comtat de Nassau.

## Referències

* ↑ Staff writer (14 October 1992). «Obituary: Jacob H. Horwitz, 100, Innovator In Fashion and Hospital Founder». The New York Times. Consulta: 5 juliol 2015. «Obituary: Jacob H. Horwitz, 100, Innovator In Fashion and Hospital Founder». The New York Times, 14-10-1992 [Consulta: 5 juliol 2015].

## Enllaços externs

* www.northwell.edu/ (anglès)
# Chérie 25

Chérie 25 és un canal de televisió francès gratuït i propietat del grup NRJ. Fou estrenat el 12 de desembre del 2012 i és en realitat un projecte que el director de dit grup, Jean-Paul Baudecroux, tenia feia un temps al cap. El projecte fineix per realitzar-se finalment gràcies a l'obertura del Consell de l'Audiovisual francès que va decidir obrir línies per ampliar els canals disponibles a la televisió digital terrestre francesa l'any 2012. El canal està dedicat al públic femení. De fet, el seu eslògan és "la chaîne qui a tout pour elles" (el canal que ho té tot per a elles).

## Referències

* ↑ http://www.programme.tv/news/actu/26135-cherie-hd-rebaptisee-cherie-25/
* ↑ http://www.leclubradio.com/actualites/la-une/my-nrj-cherie-hd-et-nosta-la-tele-le-groupe-nrj-a-lassaut-de-la-tnt.htm Arxivat 2012-03-17 a Wayback Machine.
* ↑ http://tvmag.lefigaro.fr/programme-tv/article/information/60739/nrj-veut-trois-chaines-sur-la-tnt-.html Arxivat 2011-04-09 a Wayback Machine.

## Enllaços externs

* http://www.cherie25.fr
* http://www.nrj.fr Arxivat 2011-02-24 a Wayback Machine.
# Cheng Ji (pintor)

Cheng Ji (en xinès: 程及; en pinyin: Chéng Jí) fou un pintor xinès, especialitzat en aquarel·les, que va néixer el 1912 a Wuxing, província de Zhejiang i va morir l'any 2005. En alguns articles de la premsa nord-americana se'l cita amb el nom de Chen Chi, possiblement això es deu al fet que, en la transcripció Wade-Giles, l'artista és Ch'eng Chi.
Després de d'un temps de viure al nord de la Xina i Xangai, el 1934 fa formar part de la “White Goose Painting Society”, creada el 1923 per quatre antics estudiants de Liu Haisu (Chen Qiucao, Pan Sitong, Du Xueou i Fang Xuegu). El 1945, exhibeix les seves pintures als Estats Units i l'any 1947 resideix a Nova York, visitant, a partir de 1972, la Xina diverses vegades. El 1999 es va inaugurar a Xangai el museu que duu el seu nom i que està ubicat al campus de la Shanghai Jiao Tong University.
Als Estats Units, Cheng Ji, va aconseguir la ciutadania nord-americana. La seva primera exposició individual va ser a l'Aert Center de Nova York (1947). I a partir d'aquest moment ha exhibit les seves obres per diferents localitats d'aquell país (al Museu d'Art de Portland a Maine, Museum of Fine Arts, Houston, al Centre de Arte de Miami Beach, al Centre d'Art La Jolla, al Museu commemoratiu de Witte i al Charles and Emma Fry Museum of Art de Seattle). A part de pintar aquarel·les també va ser il·lustrador de diverses revistes (com la Colliers).

## Bibliografia

* ”Modern Chinese Artists. A Biographical Dictionary. De Michael Sullivan. University of California Press. 2006. (Dades biogràfiques a la pàgina 22).
Sobre la “White Goose Painting Society”:
* ”Selling Happiness: Calendar Posters and Visual Culture in Early Twentieth Century Shanghai” d'Ellen Johnston. University of Hawaii Press.2004.Pàgs. 202 i 203.

## Enllaços externs

* http://rjsteiner.wordpress.com/tag/chen-chi-art-museum/
* http://library.syr.edu/digital/guides/c/chen_c.htm
# Circe oferint la copa a Odisseu (Waterhouse)

Circe oferint la copa a Odisseu és una pintura d'oli d'estil prerafaelita de John William Waterhouse realitzada el 1891.
La pintura descriu l'escena de la mitologia grega en què la fetillera Circe ofereix a Odisseu (Ulisses per als romans) una copa que conté una poció per a fer-lo caure sota el seu encanteri, com ja havia fet amb la seva tripulació. Odisseu es pot veure en el mirall representat darrere del tron de Circe, mentre que un dels membres de la seva tripulació, màgicament transformat en un porc, es pot veure als peus de Circe.

## Vegeu també

* Circe envejosa - Un altre obra sobre Circe de Waterhouse
# Clinton (Wisconsin)

Clinton és una població dels Estats Units a l'estat de Wisconsin. Segons el cens del 2000 tenia 2.162 habitants.

## Demografia

Segons el cens del 2000, Clinton tenia 2.162 habitants, 771 habitatges, i 541 famílies. La densitat de població era de 637,2 habitants per km².
Dels 771 habitatges en un 38,1% hi vivien nens de menys de 18 anys, en un 55% hi vivien parelles casades, en un 11,4% dones solteres, i en un 29,8% no eren unitats familiars. En el 24,8% dels habitatges hi vivien persones soles el 12,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,7 i el nombre mitjà de persones que vivien en cada família era de 3,27.
Per edats la població es repartia de la següent manera: un 29,7% tenia menys de 18 anys, un 8,2% entre 18 i 24, un 27,6% entre 25 i 44, un 19,8% de 45 a 60 i un 14,7% 65 anys o més.
L'edat mediana era de 35 anys. Per cada 100 dones de 18 o més anys hi havia 83,1 homes.
La renda mediana per habitatge era de 45.987 $ i la renda mediana per família de 54.514 $. Els homes tenien una renda mediana de 38.167 $ mentre que les dones 25.189 $. La renda per capita de la població era de 18.015 $. Aproximadament el 4,5% de les famílies i el 7,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clinton» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 14 agost 2010].
* ↑ «Geographic Comparison Table- Clinton». American Fact Finder. Oficina del Cens dels Estats Units, 12-01-2010.
# Clinton (Utah)

Clinton és una població dels Estats Units a l'estat de Utah. Segons el cens del 2008 estimate tenia 19.855 habitants.

## Demografia

Segons el cens del 2000, Clinton tenia 12.585 habitants, 3.529 habitatges, i 3.137 famílies. La densitat de població era de 883,5 habitants per km².
Dels 3.529 habitatges en un 58,7% hi vivien nens de menys de 18 anys, en un 78,3% hi vivien parelles casades, en un 7,4% dones solteres, i en un 11,1% no eren unitats familiars. En el 8,6% dels habitatges hi vivien persones soles el 2,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,55 i el nombre mitjà de persones que vivien en cada família era de 3,76.
Per edats la població es repartia de la següent manera: un 37,8% tenia menys de 18 anys, un 11,7% entre 18 i 24, un 31,8% entre 25 i 44, un 14,8% de 45 a 60 i un 4% 65 anys o més.
L'edat mediana era de 25 anys. Per cada 100 dones de 18 o més anys hi havia 99,3 homes.
La renda mediana per habitatge era de 53.909 $ i la renda mediana per família de 55.282 $. Els homes tenien una renda mediana de 38.797 $ mentre que les dones 22.350 $. La renda per capita de la població era de 17.020 $. Entorn del 3% de les famílies i el 3,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clinton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 23 gener 2021].
* ↑ «Geographic Comparison Table- Clinton». American Fact Finder. Oficina del Cens dels Estats Units, 12-01-2010.
# Chester (Carolina del Sud)

Chester és una població dels Estats Units a l'estat de Carolina del Sud. Segons el cens del 2000 tenia 6.476 habitants.

## Demografia

Segons el cens del 2000, Chester tenia 6.476 habitants, 2.465 habitatges i 1.639 famílies. La densitat de població era de 788,8 habitants/km².
Dels 2.465 habitatges en un 31,8% hi vivien nens de menys de 18 anys, en un 35,4% hi vivien parelles casades, en un 26,4% dones solteres, i en un 33,5% no eren unitats familiars. En el 29,5% dels habitatges hi vivien persones soles l'11,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,24.
Per edats la població es repartia de la següent manera: un 29,3% tenia menys de 18 anys, un 9,3% entre 18 i 24, un 26,9% entre 25 i 44, un 22,5% de 45 a 60 i un 12,1% 65 anys o més.
L'edat mediana era de 34 anys. Per cada 100 dones de 18 o més anys hi havia 80,1 homes.
La renda mediana per habitatge era de 27.518 $ i la renda mediana per família de 32.973 $. Els homes tenien una renda mediana de 27.321 $ mentre que les dones 20.802 $. La renda per capita de la població era de 13.386 $. Entorn del 16,4% de les famílies i el 19,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Chester». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Chester». American Fact Finder. Oficina del Cens dels Estats Units, 12-01-2010.
# Club Esportiu Cottet

El Club Esportiu Cottet (CE Cottet) fou un club de basquetbol femení de l'Hospitalet de Llobregat, fundat l'any 1943. Vinculat des dels seus orígens a l'empresa INDO dels germans Cottet, va competir a la Lliga d'Educación y Descanso i posteriorment s'inscriví en competicions federades. Posteriorment, va canviar la seva denominació com a INDO, ja que jugava els seus partits molt a prop d'on hi havia la seu de la fàbrica a l'Hospitalet de Llobregat, a la pista del Gasòmetre. Entre d'altres títols aconseguits pel club destaquen un campionat d'Espanya (1960), dos campionats de Catalunya (1962, 1963) i dos subcampionats de Lliga espanyola (1964, 1965). Es retirà de la competició al final de la temporada 1964-65.

## Palmarès

* 1 Campionat d'Espanya de basquet femení: 1960
* 2 Campionats de Catalunya: 1962, 1963

## Referències

* ↑ «INDO Campeón catalán, Pàgina 8». Mundo Deportivo, 25-04-1963. [Consulta: 5 setembre 2022].
* 1 2 «Club Esportiu Cottet». Enciclopèdia de l'esport català. Barcelona: Grup Enciclopèdia Catalana.
* ↑ «El femenino del Español batió al Cottet...». Solidaridad nacional, 09-01-1945. [Consulta: 5 setembre 2022].
# Christian Braunmann Tullin

Christian Braunmann Tullin (Christiania, 6 de setembre de 1728 - 21 de gener de 1765) fou un home de negocis i poeta noruec. Va arribar a ser l'administrador d'Oslo, en aquella època anomenada Chritiania, des de 1763. També fou el cap de la junta de duanes i impostos especials. És considerat un dels millors poetes de Dinamarca-Noruega, ja pels seus contemporanis.
La seva obra Samtlige Skrifter (Obres completes) va aparèixer a Copenhaguen entre 1770 i 1773 en tres volums. El primer d'aquests conté l'obra poètica, mentre que els altres dos contenen assajos.

## Referències

* ↑ «Christian Braunman Tullin». A: Henriksen, Petter. Store norske leksikon (en norwegian). Oslo: Kunnskapsforlaget, 2007 [Consulta: 22 març 2009].
* 1 2 Noreng, Harald. «Christian Braunmann Tullin». A: Helle, Knut. Norsk biografisk leksikon (en norwegian). 9. Oslo: Kunnskapsforlaget, 2005 [Consulta: 22 març 2009].
# Clube Desportivo Santa Clara

El Clube Desportivo Santa Clara és un club de futbol portuguès de la ciutat de Ponta Delgada, Açores.

## Història

El Clube Desportivo Santa Clara va ser fundat el 12 de maig de 1927. És l'únic equip de les Açores que ha participat mai a la primera divisió portuguesa. El club es va classificar una vegada per a la Copa Intertoto de la UEFA el 2002.
El club és conegut per la seva estreta connexió amb l'SL Benfica, amb el qual compartia fins fa poc el mateix escut. A més, el club va disputar un partit com a darrer rival oficial del Benfica a l'antic Estádio da Luz, abans que no es construís el nou estadi per a l'Eurocopa 2004, que va tenir la seu Portugal.
Entre els jugadors més coneguts del club hi ha Paulo Figueiredo, Idrissa Keita, Jorge Ribeiro i Pauleta, natural de les Açores.
Fins a l'any 2003 havia jugat tres cops a la primera divisió portuguesa, però el 2018, quinze anys després, el Santa Clara tornava a ascendir a primera divisió. En la seva tornada al màxim nivell portuguès, van aconseguir la millor classificació de la seva història: 10è amb 41 punts.

## Palmarès

* Segona divisió portuguesa de futbol:
** 2000-01
* Tercera divisió portuguesa de futbol:
** 1997-98

## Referències

* ↑ «Histórias da História do Clube Santa Clara dos Açores» (en portuguès). publicor.pt. [Consulta: 9 abril 2017].
* ↑ «Santa Clara Açores: História» (en portuguès). C.D. Santa Clara. [Consulta: 9 abril 2017].
* ↑ «Efeméride: Monumental Adeus à antiga Catedral» (en castellà). SL Benfica. [Consulta: 16 juliol 2020].
* ↑ «Portugal All-Time Table 1ª Liga/1ª Divisão». rsssf.com. [Consulta: 16 juliol 2020].
* ↑ Prates, Luís Francisco. «Clube ligado ao Benfica, Santa Clara conquista o acesso à primeira divisão de Portugal» (en portuguès). Medium, 24-10-2018. [Consulta: 16 juliol 2020].
* ↑ «História» (en portuguès de Portugal). CD Santa Clara. [Consulta: 16 juliol 2020].

## Enllaços externs

* Clube Desportivo Santa Clara - Lloc web oficial (portuguès)
# Cinemateca Uruguaiana

La Cinemateca Uruguaiana (nom oficial en castellà: Cinemateca Uruguaya) és un arxiu cinematogràfic ubicat a Montevideo de l'estat d'Uruguai. Va ser fundada el 1952 per la fusió de dos cineclubs que volien crear un arxiu propi i el 2020 comptava amb més de vint mil pel·lícules en format fílmic, magnètic o numèric.
La Cinemateca és membre de la Federació Internacional d'Arxius Fílmics (Fiaf), que té la seu a Brussel·les. Així mateix, forma part de l'ICAU, és a dir, de l'Institut del Cinema i Audiovisual de l'Uruguai (Instituto del Cine y Audiovisual del Uruguay). Entre els seus principals contribuents cal destacar Rodolfo Vicente Tálice, Alberto Mántaras Rogé, Eugenio Hintz i José Carlos Álvarez.
La pel·lícula més antiga que conserva és una cursa ciclista al velòdrom d'Arroyo Seco de 1898. La Cinemateca alberga pel·lícules de molts artistes, entre ells, del català Fèlix Oliver.

## Reconeixement

* 1995: Premi Morosoli.
* 1998: Patrimoni Cultural de Montevideo.
* 1998: «Institució educativa» per la Universitat de la República.
* 1999: «Monument històric» per la Comissió de Patrimoni i per l'Institut Nacional de l'Audiovisual.
* 2007: Institució d'interès departamental per la ciutat de Montevideo.

## Referències

* ↑ Santacreu, María José; Trelles, Alejandra «La Cinemateca Uruguaya: Desde la Inviabilidad Crónica Hacia Otro Futuro Posible». Journal of Film Preservation, 102, 01-04-2020 [Consulta: 8 desembre 2020].
* 1 2 «Institucional» (en castellà). Cinemateca Uruguaya. [Consulta: 8 desembre 2020].
* ↑ Santacreu & Trelles, 2020.
* ↑ Lepra, Juan Pablo. «Fèlix Oliver (1856-1932)» (en anglès). Who's who of Victorian Cinema. [Consulta: 8 desembre 2020].

## Bibliografia

* Silveira, Germán. Cultura y cinefilia: historia del público de la Cinemateca Uruguaya (en castellà). Montevideo: Cinemateca Uruguaya, 2019. ISBN 978-9974-94-571-5.

## Enllaços externs

* Cinemateca Uruguaiana - Lloc web oficial